4485 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
14 ΜΑΪΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

415 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη διάνοιξη της Εθνικής 
Οδού «Περιφερειακή Αιγάλεω» από τη χθ 7+900 μέχρι τη χ.θ. 

10+000 στο Δήμο Ασπροπύργου Νομού Αττικής. 

Κήρυξη αναγκαστικής απαλλοτρίωσης στην Κοινότητα Δωδώνης του 
Ν. Ιωαννίνων. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ Εγκριση τροποποιήσεων εγκεκριμένου σχεδίου πόλεων με απόφαση του 


δημοτικού συμβουλίου του δήμου Ν. Ιωνίας (ν. Μαγνησίας). ... 3 
Έγκριση πολεοδομικής μελέτης των πολεοδομικών ενοτήτων «Αγ. 
Μηνάς ΙΙΙ5», «Αγ. Παρασκευή ΐν7», «Φαναριού ν9», και «Φα¬ 
ναριού ΥΙΟ» του δήμου Καρδίτσας (ν. Καρδίτσας). 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π. 2421/656 (1) 

Αναγκαστική απαλλοτρίωση ακινήτων για τη διάνοιξη της Εθνικής 

Οδού «Περιφερειακή Αιγάλεω» από τη χθ 7+900 μέχρι τη χ,θ. 

10+000 στο Αήμο Ασπροπύργου Νομού Αττικής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 
Διατάγματος «περί κωδικοποιήσεως των περί κατασκευής και συντη- 
ρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώ- 
σεως των παρόδιων ιδιοκτητών δια την διάνοιξιν Εθνικών οδών κλπ» 
όπως συμπληρώθηκαν με τις παρ. 9 και 10 του άρθρου 62 του Ν, 
947/1979 και την παρ. 4 του άρθρου 9 του Ν. 960/1979, για την 
εκτέλεση των οποίων εκδόθηκε το Π.Δ. 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διάνοιξη της Εθνικής οδού «Περιφε¬ 
ρειακή Αιγάλεω» από τη χθ 7+900 μέχρι τη χθ 10+000, έκτασης 
συνολικού εμβαδού 73.762,04 μ 2 που βρίσκεται στο Δήμο Ασπροπύρ¬ 
γου Νομού Αττικής και εικονίζεται με κλίμακα 1:200 στο από 1.10. 
1986 (φύλλα I έως III) κτηματολογικό διάγραμμα και στον αντίστοιχο 
κτηματολογικό πίνακα τουίαναδόχου, μελετητή τοπογράφου μηχανι¬ 
κού Δ. Δριβυλά, τα οποία έχει θεωρήσει ο προϊστάμενος της Δ 7 του 


Υπουργείου Περιβάλλοντος, Χωροταξίας και Δημοσίων Έργων τοπο¬ 
γράφος μηχανικός Κ. Δεσύπρης στις 3.10.1986. 

Στην έκταση που απαλλοτριώνεται προβάλλουν δικαιώματα κυριότητας 
οι: 

1) Κωτσόβολου Άννα Χα Στυλ. 2) Λιόση Αλεξάνδρα Χα Νικολ. 
1 3) Τριβέλας Σιδέρης του Δημ. κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημοσίων 
Επενδύσεων αρμοδιότητας Υπουργείου Δημοσίων Έργων και β) των 
παρόδιων ιδιοκτητών που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Απριλίου 1987 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΕΥΑΓΓ. ΚΟΥΛΟΥΜΠΗΣ 

- ♦ - 

Αριθ. 305 (2) 

Κήρυξη αναγκαστικής απαλλοτρίωσης στην Κοινότητα Δωδώνης του Ν. 
Ιωαννίνων. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΔΩΔΩΝΗΣ Ν. ΙΩΑΝΝΙΝΩΝ 
Με την υπ’ αριθ. 16/22/3/1987 απόφαση του Κ.Σ. Δωδώνης Ν. 
Ιωαννίνων που εκδόθηκε σύμφωνα με τις διατάξεις των άρθρων 202 
και 203 του Δ.Κ.Κ. (Ν. 1065/80) και 82 παρ. 3 του Ν. 1416/1984 
κηρύχθηκε αναγκαστική απαλλοτρίωση έκτασης 75,46μ 2 στη θέση 
Γκαραγιώτη της ανωτέρω Κοινότητας φερομένων ως ιδιοκτητών των 
Νικολάου Νάστου, κληρονό μων Γεωργίου Νάστου, Χρήστου Αντωνίου 
και Ευαγγέλου Νούσια, για τη διάνοιξη του Αγροτικού δρόμου «Γκαρα- 
γιώτη Μητσιάρες» προς όφελος των κατοίκων. 

Δωδώνη, 27 Απριλίου 1987 
Ο Πρόεδρος 

ΓΙΩΡΓΟΣ Β. ΛΑΠΠΑΣ 

- ♦ - 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 3) 

Έγκριση τροποποιήσεων εγκεκριμένου σχεδίου πόλεων με απόφαση 
του δημοτικού συμβουλίου του δήμου Ν. Ιωνίας (ν. Μαγνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Το άρθρο 33 παράγρ. 3 και 34 του ν. 1337/1983 (ΦΕΚ33/Α). 

2. Το άρθρο 23 παράγρ. 1 του ν. 1558/1985 (ΦΕΚ 137/Α) σε 
συνδυασμό με το άρθρο 4 του π. δ/τος 137/1986 (ΦΕΚ 51/Α). 

3. Το άρθρο 9 του π. δ/τος 437/1985 (ΦΕΚ 157/Α). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4. Την υπ’ αριθ. 9929/16.2.1987 κοινή απόφαση του Πρωθυ¬ 
πουργού και του Τπουργού Εσωτερικών» «Μεταβίβαση αρμοδιοτήτων 
στον Υφυπουργό Εσωτερικών» (ΦΕΚ 90/Β/19.2.1987). 

5. Το υπ’ αριθ. 3745/669/21.4.1983 έγγραφο του δήμου Ν. Ιωνίας 
από το οποίο προκύπτει ότι έχει οργανώσει κατάλληλη τεχνική υπηρεσία. 

6. Την υπ’ αριθ. 782/1985 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων και του Υφυπουργού Εσωτερικών, αποφασίζουμε: 

Άρθρο 1. 

1. Στο δήμο Ν. Ιωνίας (ν. Μαγνησίας) η τροποποίηση του εγκεκρι¬ 
μένου σχεδίου πόλεως γίνεται με απόφαση του δημοτικού συμβουλίου 
κατά την παράγρ. 3 του άρθρου 33 του ν. 1337/1983. 

Η τροποποίηση ενεργείται σύμφωνα με την ισχύουσα σχετική νομο¬ 
θεσία η οποία εφαρμόζεται ανάλογα. Επίσης από το δημοτικό συμβού¬ 
λιο γίνεται η αναστολή των οικοδομικών εργασιών σύμφωνα με το 
άρθρο 8 του ν.δ. 17.7.1923 «περί σχεδίων πόλεων» ως ισχύει κατά 
την άσκηση των πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι αντίθετη με 
τις κατευθύνσεις εγκεκριμένου γενικού πολεοδομικού σχεδίου (Γ.Π.Σ.) 
σύμφωνα με το ν. 1337/1983, ή να μειώνει τη συνολική επιφάνεια 
των κοινοχρήστων και κοινωφελών χώρων στην ίδια πολεοδομική 
ενότητα και στο σύνολο της πόλης ή το εύρος των οδών του βασικού 
οδικού δικτύου της περιοχής. Εάν δεν υπάρχει εγκεκριμένο πολεοδο- 
μικό σχέδιο, εξαιρούνται από την αρμοδιότητα του δήμου τροποποιή¬ 
σεις που αφορούν τη μείωση του εύρους των οδών του βασικού οδικού 
δικτύου της περιοχής καθώς και στη μείωση κοινοχρήστων ή κοινωφε¬ 
λών χώρων. Με όμοια απόφαση μπορεί να επιβάλλεται ή τροποποιείται 
προκήπιο χωρίς μείωση του πλάτους του. 

3. Ως βασικό οδικό δίκτυο κατά την προηγούμενη παράγραφο 
νοείται εκείνο που χαρακτηρίζεται στους χάρτες που συνοδεύουν 
το Γ.Π.Σ., ως ελεύθερες ή ταχείες λεωφόροι και ως αρτηρίες. Εάν 
δεν έχει εγκριθεί Γ.Π.Σ. ως βασικό οδικό δίκτυο νοούνται οι 
εθνικοί δρόμοι κατά το τμήμα που εμπίπτει εντός του εγκεκριμένου 
σχεδίου πόλεως και που καθορίζεται με απόφαση του Νομάρχη, 
κατόπιν εισηγήσεως των αρμοδίων Νομαρχιακών Υπηρεσιών της 
Γενικής Γραμματείας Δημοσίων Έργων. 

Άρθρο 2. 

1. Οι προβλεπόμενες από την παράγραφο 1 του άρθρου 1 διοικητι¬ 
κές πράξεις εκδίδονται ύστερα από γνωμοδότηση του συμβουλίου Χω¬ 
ροταξίας, Οικισμού και Περιβάλλοντος του νομού στο οποίο εισηγείται 
ο Προϊστάμενος της τεχνικής υπηρεσίας του δήμου. 

2. Η γνωμοδότηση του συμβουλίου Χωροταξίας, Οικισμού και 
Περιβάλλοντος κοινοποιείται στο δημοτικό συμβούλιο μέσα σε δύο 
μήνες από τότε που θα περιέλθει σ’ αυτό η σχετική μελέτη. 

Αν περάσει άπρακτη η πιο πάνω προθεσμία, το δημοτικό συμβούλιο 
μπορεί να εγκρίνει ή να απορρίπτει την τροποποίηση του σχεδίου και 
χωρίς τη γνωμοδότηση του συμβουλίου Χωροταξίας. 

3. Το άρθρο 152 του δημοτικού και κοινοτικού κώδικα (π.δ. 76/1985) 
έχει εφαρμογή και για τις αποφάσεις της παραγρ. 1 του άρθρου 1 του παρό¬ 
ντος. 

Άρθρο 3. 

Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων πόλεων που 
αφορούν παραδοσιακούς οικισμούς ή παραδοσιακά τμήματα της πόλης 
ή τροποποιήσεων που θίγουν διατηρητέα κτίρια ή το άμεσο περιβάλλον 
τους ή παραδοσιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθορισμό χώρων 
ανέγερσης κτιρίων υπερτοπικής σημασίας, όπως κτιρίων πανεπιστημιακών 
ιδρυμάτων, ΤΕΙ, περιφερειακών ή νομαρχιακών νοσοκομείων με την έννοια 
του άρθρου 8 του ν. 1397/1983 (ΦΕΚ 143/83), κτιρίων πρεσβειών, 
υπηρεσιών υπουργείων και νομικών προσώπων δημοσίου δικαίου. 

γ) θέματα τροποποιήσεων εγκεκριμένων σχεδίων πόλεων για τα 
οποία έχει γνωμοδοτήσει μέχρι της δημοσίευσης του παρόντος το 
κεντρικό συμβούλιο Χωροταξίας, Οικισμού και Περιβάλλοντος. 

Άρθρο 4. 

Στο δήμο Ν. Ιωνίας (ν. Μαγνησίας) αποδίδεται ποσοστό 35% του 
προϊόντος της κρατήσεως που προβλέπεται από την παράγραφο 3 του 
άρθρου 2 του ΚΗ/1947 ψηφίσματος όπως ισχύει. 


Άρθρο 5. 

Η ισχύς του παρόντος διατάγματος αρχίζει ένα μήνα από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30, Απριλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ Ο ΥΦΥΠΟΥΡΓΟΣ ΕΣΩΤΕΡΙΚΟΝ 

ΕΥΑΓΓΕΛΟΣ ΚΟΥΛΟΥΜΠΗΣ ΒΑΣΙΛΗΣ ΠΑΠΑΓΙΑΝΝΗΣ 
-♦- 

(4) 

Έγκριση πολεοδομικής μελέτης των πολεοδομικών ενοτήτων «Αγ. 

Μηνάς ΙΙΙ5», «Αγ. Παρασκευή ΐν7», «Φαναριού ν9» και «Φαναριού 

νΐΟ» του δήμου Καρδίτσας (ν. Καρδίτσας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6) 7 (παρ. 1, 2 και 4) και 43 (παρ. 3 και 10). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 (παρ. 1) και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αρ. 16191/486/27.2.85 απόφαση του Υπουργού Χωρο¬ 
ταξίας, Οικισμού και Περιβάλλοντος «Κίνηση της διαδικασίας σύνταξης 
του Γενικού Πολεοδομικού Σχεδίου Καρδίτσας» (ΦΕΚ 145/Δ/85). 

6. Την υπ’ αρ. 88204/3702/1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένων των πολεοδομικών ενοτήτων «Αγ. Μηνάς 
ΙΙΙ5», «Αγ. Παρασκευή ΐν7», «Φαναριού ν9», και «Φαναριού νΐΟ» 
του δήμου Καρδίτσας (ν. Καρδίτσας)». 

7. Τις υπ’ αρ. 29/86, 99/86 και 100/86 γνωμοδοτήσεις του 
δημοτικού συμβουλίου Καρδίτσας. 

8. Τις από 20.11.86 (πρακτικό 16 θέμα Ιο, 2ο, 3ο) γνωμοδοτήσεις 
του Συμβουλίου Χωροταξίας, Οικισμού και Περιβάλλοντος νομού Καρδί¬ 
τσας. 

9. Την υπ’ αρ. 340/86 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

10. Την υπ’ αρ. 7/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των πολεοδομικών ενοτήτων 
«Αγ. Μηνάς ΙΙΙ5», «Αγία Παρασκευή ν7» «Φαναριού ν9» και «Φα¬ 
ναριού νΐΟ» του δήμου Καρδίτσας (ν. Καρδίτσας) που έχουν χαρα- 
κτηρισθεί ως πυκνοδομημένες με την υπ’ αρ. 88204/1986 από¬ 
φαση του Υπουργού Περιβάλλοντος, Χωροταξίας και Δημοσίων 
Έργων, με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, κοινοχρήστων χώρων πρασίνου, κοινο¬ 
χρήστων χώρων πρασίνου- παιδικής χαράς, κοινοχρήστου χώρου 
πλατείας, χώρων νηπιαγωγείου- δημοτικού, άλσους, στάθμευσης 
αυτοκινήτων (Ρ), χώρου γυμνασίου - λυκείου, δημοτικού, βρεφονη¬ 
πιακού σταθμού, Εταιρείας Προστασίας Ανηλίκων, λαϊκής αγοράς, 
όπως οι ρυθμίσεις αυτές φαίνονται στα δεκατρία (13) χρωματισμένα 
σχετικά πρωτότυπα διαγράμματα σε κλίμακα 1:1000 που έχουν 
θεωρηθεί από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αρ. 3084/1987 πράξη του και που συνοπτικά τους 
αντίγραφα δημοσιεύονται με το παρόν διάταγμα. 

Άρθρο 2. 

Οι πολεοδομικές ενότητες των οποίων το πολεοδομικό σχέδιο εγκρίνεται 
με το άρθρο 1 του παρόντος, υπάγονται ως προς την εισφορά σε γη στις 
διατάξεις των παραγρ. 4 και επόμενες του άρθρου 8 του ν. 1337/83. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομι- 
κός κανονισμός των πολεοδομικών ενοτήτων «Αγιος Μηνάς ΙΙΙ5», 
«Αγία Παρασκευή ν7», «Φαναριού ν9», και «Φαναριού νΐΟ» του 
δήμου Καρδίτσας (ν. Καρδίτσας) των οποίων το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 4. 

1. Στους οικοδομήσιμους χώρους των παραπάνω πολεοδομικών 
ενοτήτων καθορίζεται η χρήση γενικής κατοικίας, όπως προσδιορίζεται 
με το άρθρο 5 του π. δ/τος 81/80 (ΦΕΚ 27/Α). 

2. Στο οικοδομικό τετράγωνο που χαρακτηρίζεται με στοιχεία 
Χπ και Βπ (που βρίσκεται στην πολεοδομική ενότητα «Αγιος Μη¬ 
νάς ΙΙΙ5») επιτρέπεται η χρήση χονδρεμπορίου και βιοτεχνικών 
εγκαταστάσεων χαμηλής όχλησης. 

Άρθρο 5. 

1. Στις πολεοδομικές ενότητες «Φαναριού και «Φαναριού νΐΟ», 
καθορίζεται ζώνη Κοινωνικού Συντελεστή (ΖΚΣ) όπως φαίνεται περι¬ 
κλειόμενη με μωβ γραμμή στα σχετικά διαγράμματα. 

2. Μέσα στη ζώνη Κοινωνικού Συντελεστή (ΖΚΣ) ορίζεται και δεύτερος 
αυξημένος συντελεστής δόμησης 2,40, με ποσοστό κάλυψης 70%. 

Άρθρο 6. 

Στο πρόσωπο των οικοπέδων οικοδομημένων ή μη που βρίσκο¬ 
νται στα οικοδομικά τετράγωνα των πολεοδομικών ενοτήτων των 
οποίων εγκρίνεται το πολεοδομικό σχέδιο επιβάλλεται προκήπιο 
πλάτους ενός (1), ενός και μισού (1,5), δύο (2) και τριών (3) 
μέτρων, όπως φαίνεται στα ίδια διαγράμματα. 

Άρθρο 7. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων των πολεοδομικών ενοτήτων 
των οποίων εγκρίνεται το πολεοδομικό σχέδιο και τα οποία ορίζονται 
ως τομέας IV καθορίζονται ως εξής: 

1. Ελάχιστο πρόσωπο: δώδεκα (12) μ. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον προκύπτουν από την 
οριστική πράξη εφαρμογής της πολεοδομικής μελέτης ή προέρχο¬ 


νται από τις εισφορές σε γη σύμφωνα με το άρθρο 8 του ν. 1337/83 
με όποιες διαστάσεις και αν έχουν. 

3. Επιπλέον των διατάξεων των παρ. 1 και 2 του παρόντος τα 
οικόπεδα θεωρούνται άρτια και οικοδομήσιμα εφόσον μέσα στο οικοδο¬ 
μήσιμο τμήμα τους εγγράφεται κάτοψη κτιρίου με ελάχιστη επιφάνεια 
50μ 2 και ελάχιστη διάσταση 5 μέτρα. 

4. Μέγιστο ποσοστό κάλυψης των οικοπέδων: πενήντα τοις 
εκατό (50%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,2 και μέγιστο ποσοστό κάλυψης 60% για 
οικόπεδα εμβαδού μικρότερου των 150 μ 2 εφόσον η συνολική επιφάνεια 
ορόφων δεν υπερβαίνει τα 120 μ 2 . 

Η εξαίρεση αυτή έχει εφαρμογή μόνο σε οικόπεδα που έχουν προκύ- 
ψει από κατάτμηση μέχρι της 10.3.1982, αφού αφαιρεθεί το εμβαδόν 
της εισφοράς σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των κτιρίων: οκτώ και μισό (8,5) μ. 

Τπεράνω του μεγίστου επιτρεπομένου ύψους επιτρέπεται η κατα¬ 
σκευή στέγης με κλίση μέχρι 45%. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Φεβρουάριου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

